CELEX: C2004/118/98
Language: el
Date: 2004-04-30 00:00:00
Title: Υπόθεση Τ-113/04: Αγωγή αποζημιώσεως των Atlantic Container Line AB, Grupo TMM SA De CV, Hanjin Shipping Co Ltd, Hyundai Merchant Marine Co Ltd, Mediterranean Shipping Co SA, Neptune Orient Lines Ltd, Orient Overseas Container Line (UK) Ltd, P & Nedlloyd Container Line Limited και Sea-Land Service, Inc κατά της Επιτροπής των Ευρωπαϊκών Κοινοτήτων, που ασκήθηκε στις 19 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/45
            
         Αγωγή αποζημιώσεως των Atlantic Container Line AB, Grupo TMM SA De CV, Hanjin Shipping Co Ltd, Hyundai Merchant Marine Co Ltd, Mediterranean Shipping Co SA, Neptune Orient Lines Ltd, Orient Overseas Container Line (UK) Ltd, P&O Nedlloyd Container Line Limited και Sea-Land Service, Inc κατά της Επιτροπής των Ευρωπαϊκών Κοινοτήτων, που ασκήθηκε στις 19 Μαρτίου 2004
   (Υπόθεση Τ-113/04)
   (2004/C 118/98)
   Γλώσσα διαδικασίας: η αγγλική
   Οι Atlantic Container Line AB, με έδρα το Γκέτεμπροργκ (Σουηδία), Grupo TMM SA De CV, με έδρα το Tlalpan (Μεξικό), Hanjin Shipping Co Ltd, με έδρα τη Σεούλ (Νότια Κορέα), Hyundai Merchant Marine Co Ltd, με έδρα τη Σεούλ (Νότια Κορέα), Mediterranean Shipping Co SA, με έδρα τη Γενεύη (Ελβετία), Neptune Orient Lines Ltd, με έδρα τη Σιγκαπούρη (Δημοκρατία της Σιγκαπούρης), Orient Overseas Container Line (UK) Ltd, με έδρα το Levington (Ηνωμένο Βασίλειο), P&O Nedlloyd Container Line Limited, με έδρα το Λονδίνο (Ηνωμένο Βασίλειο) και Sea-Land Service, Inc, με έδρα το Jacksonville (ΗΠΑ), εκπροσωπούμενες από τους J. Pheasant, M. Levitt και K. Nicholson, sollicitors, άσκησαν στις 19 Μαρτίου 2004, ενώπιον του Πρωτοδικείου των Ευρωπαϊκών Κοινοτήτων αγωγή αποζημιώσεως κατά της Επιτροπής των Ευρωπαϊκών Κοινοτήτων.
   Οι ενάγουσες ζητούν από το Πρωτοδικείο:
   
               α)
            
            
               να υποχρεώσει την Επιτροπή να καταβάλει στις ενάγουσες τα ποσά που περιλαμβάνονται στο παράρτημα Α.1 της αγωγής·
            
         
               β)
            
            
               να υποχρεώσει την Επιτροπή να καταβάλει στις ενάγουσες τόκο με επιτόκιο ίσο με το επιτόκιο αναχρηματοδοτήσεων κεφαλαίου της Ευρωπαϊκής Κεντρικής Τράπεζας πλέον 2 % ή με οποιοδήποτε άλλο επιτόκιο κριθεί εύλογο από το Πρωτοδικείο κατά τις περιστάσεις, για το διάστημα από την ημερομηνία που έπαυσε η επιβάρυνση της κάθε ενάγουσας με τις δαπάνες που αντιστοιχούν στην τραπεζική εγγύηση (όπως ορίζεται στο παράρτημα Α.1) μέχρι την έκδοση της αποφάσεως του Πρωτοδικείου επί της παρούσας αγωγής·
            
         
               γ)
            
            
               να υποχρεώσει την Επιτροπή να καταβάλει στις ενάγουσες τόκο με όποιο επιτόκιο κρίνει εύλογο το Πρωτοδικείο κατά τις περιστάσεις για τα ποσά που θα επιδικάσει το Πρωτοδικείο, σύμφωνα με τις παραγράφους α) και β) ανωτέρω, από την έκδοση της αποφάσεως του Πρωτοδικείου επί της παρούσας υποθέσεως μέχρι την καταβολή των ποσών αυτών·
            
         
               δ)
            
            
               να ακυρώσει την απόφαση που περιέχεται ή γνωστοποιείται με το από 6 Ιανουαρίου 2004 έγγραφο της Επιτροπής·
            
         
               ε)
            
            
               να καταδικάσει την Επιτροπή στα δικαστικά έξοδα των εναγουσών.
            
         Ισχυρισμοί και κύρια επιχειρήματα
   Στις 16 Οκτωβρίου 1998, η Επιτροπή επέβαλε πρόστιμο στις ενάγουσες για δύο παραβάσεις του άρθρου 82 ΕΚ με απόφαση της 30ής Σεπτεμβρίου 2003 (1), το Πρωτοδικείο ακύρωσε πλήρως τα πρόστιμα αυτά.
   Οι ενάγουσες ισχυρίζονται ότι υπέστησαν σημαντική οικονομική ζημία, η οποία οφείλεται ευθέως στην παράνομη επιβολή προστίμων από την Επιτροπή. Σύμφωνα με τις ενάγουσες, η ζημία αυτή αφορά τις δαπάνες με τις οποίες επιβαρύνθηκαν οι ενάγουσες για την παροχή τραπεζικής εγγυήσεως έναντι της καταβολής των παρανόμως επιβληθέντων προστίμων και για τη διατήρηση των εγγυήσεων αυτών σε ισχύ από την ημερομηνία συνάψεώς τους μέχρι την ημερομηνία της ανακλήσεώς τους. Η καταβολή των ποσών που αντιστοιχούν στις δαπάνες αυτές είναι αναγκαία, προκειμένου να αποκατασταθεί η έννομη κατάσταση στην οποία οι ενάγουσες θα βρίσκονταν, εάν η Επιτροπή δεν είχε παρανόμως επιβάλει τα πρόστιμα αυτά.
   Οι ενάγουσες ζητούν από την Επιτροπή να λάβει τα «αναγκαία μέτρα» δυνάμει του άρθρου 233 ΕΚ, προκειμένου να συμμορφωθεί προς την ως άνω απόφαση, καταβάλλοντας στις ενάγουσες ποσό ίσο με τις δαπάνες στην οποία υποβλήθηκε η κάθε ενάγουσα αντίστοιχα για την παροχή τραπεζικής εγγυήσεως, πλέον εύλογου τόκου.
   
      (1)  Απόφαση της 30ής Σεπτεμβρίου 2003, συνεκδικασθείσες υποθέσεις Τ-191/98 και Τ-212/98 έως Τ-214/98, Atlantic Container κ.λπ. κατά Επιτροπής (δεν έχει ακόμη δημοσιευθεί στη Συλλογή).